Send ad d-nemmeslay ɣef tarrayt n uselmed s usenfar , yessefk ad d-nesbadu tanakti-a, ad d-nini d akken awal asenfar yebda usemres-is deg yiseggasen n 80 , asmi akken tbeddel tmuɣli ɣer tigawt n uselmed/almad , aselmad ur yeqqim ara kan d aɣbalu n tmussniwin , ma d anelmad ad yelmed s ubrid n tigawt , ad yettekki deg usbeddi n tmussniwin-is , ladɣa imi tarrayt-a tessemlal gar uɣerbaz d tmetti , am wakken i d-yebder D.CERYAF d akken tarrayt-a n ulmad s usenfar tebna ɣef yiswi-nni agejdan i d-yettwaggen deg tazwara , neɣ iswi-nni anadday n taggara n tegzemt .